text: Eos
  
  publiceret: 2020-12-07 14:58:51+01:00
  Eos er i græsk mytologi søster til Helios (Sol) og Selene (Måne). Romerne kaldte hende Aurora. Hos Homer kaldes hun "rosenfingret", "med krokusfarvet dragt" og tilsvarende ord, der illustrerer hendes rolle som lysbringeren. Ligesom sine søskende kører Eos i en hestetrukken vogn over himlen. I myterne fortælles om Eos' ulykkelige kærlighed til Kefalos og Tithonos.